
  R E P U B L I K A   H R V A T S K A
SPLITSKO-DALMATINSKA ŽUPANIJA
          G R A D   V R G O R A C
           G r a d o n a č e l n i k

Klasa: 551-07/23-01/01
Urbroj: 2181-15-08-03-01/1-23-01
Vrgorac, 13. ožujka 2023.

                    Sukladno Nacionalnom planu za poticanje zapošljavanja kojeg je donijela Vlada Republike Hrvatske, kroz mjeru Javnog rada koja se provodi uz financiranje/sufinanciranje Hrvatskog zavoda za zapošljavanje Republike Hrvatske, gradonačelnik Grada Vrgorca, dana 13. ožujka 2023. godine objavljuje

JAVNI POZIV
za prijavu kandidata za Program zapošljavanja nezaposlenih osoba
u Javnim radovima na području grada Vrgorca
 

	Pozivaju se zainteresirane  nezaposlene osobe s područja grada Vrgorca koje su u evidenciji Hrvatskog zavoda za zapošljavanje RH da dostave prijave za rad  na Javnim radovima u Programu koji obuhvaća poslove održavanja javnih površina (npr. Uklanjanje otpada iz okoliša ručnim putem, čišćenje izvora pitke vode, travnjaka, ručno krčenje samoniklog grmlja i šiblja, uređivanje nasada, održavanje čistoće spomenika kulture i dr. slični poslovi). Incijator i izvršitelj javnih radova je Grad Vrgorac.

Za navedeni program traže se ukupno 4 (četiri) osobe na rok od 6 (šest) mjeseci.

Sredstva za financiranje Javnih radova osigurava Hrvatski zavod za zapošljavanje.

Prijaviti se mogu nezaposlene osobe koje ispunjavaju uvjete iz mjere Javnih radova
Hrvatskog  zavoda za zapošljavanje (Sve informacije o uvjetima/ciljanim skupinama nalaze se na službenoj stranici HZZ-a   - https://mjere.hr/katalog-mjera/javni-rad/).

Osobe u nepovoljnom položaju na tržištu rada, bez obzira na duljinu prijave u Evidenciji:

1. roditelji sa 4 i više malodobne djece, roditelji djece s teškoćama u razvoju, roditelji djece oboljele od malignih bolesti, roditelji udovci i roditelji djeteta bez upisanog drugog roditelja, osobe s invaliditetom, žrtve trgovanja ljudima, žrtve obiteljskog nasilja, azilant i stranac pod supsidijarnom, odnosno privremenom zaštitom kao i članovi njegove obitelji, liječeni ovisnici o drogama, povratnici s odsluženja zatvorske kazne unazad 6 mjeseci od dana podnošenja zahtjeva, osobe uključene u probaciju, pripadnici romske nacionalne manjine, beskućnici/e, hrvatski povratnici/useljenici iz hrvatskog iseljeništva.

Razina obrazovanja:  
1. Osnovna škola niži razredi,
1. Završena osnovna škola,
1. Srednja škola (3 godine),
1. Srednja škola (4 godine).			    

Prijavi je potrebno priložiti:
1. presliku osobne iskaznice,
1. dokaz da se kandidat/kinja nalazi u evidenciji HZZ –a (potvrda sa HZZ-a),
1. presliku e-radne knjižice Hrvatskog zavoda za mirovinsko osiguranje,
1. dokaz o posebnom statusu (invaliditet, teškoće u razvoju djece,  drugo).
 

	Prijave s dokazima o ispunjavanju traženih uvjeta dostavljaju se u roku od 8 (osam) dana od dana objave ovog Poziva na oglasnoj ploči Hrvatskog zavoda za zapošljavanje u Vrgorcu, na adresu:

	
Grad Vrgorac, Tina Ujevića 8, 21276 Vrgorac,
s naznakom „ Prijava za Program Javnih radova“.





TKO NE MOŽE BITI UKLJUČEN U JAVNI RAD

	Osoba ne može ponovno biti uključena u potporu javni rad 12 mjeseci nakon prestanka trajanja mjere javni rad za tu osobu.

Nepravovremene i nepotpune prijave neće se razmatrati.

Ovaj Poziv objavljuje se na web stranici Grada Vrgorca (www.vrgorac.hr) i na oglasnoj ploči Grada Vrgorca (prizemlje zgrade gradske uprave, Tina Ujevića 8.).

